มีอะไรกับแฟนช่วงหลังไข่ตกประมาณ 2 วัน แต่ใส่ถุงยางตลอด ทดสอบโดยการใส่น้ำหลังใช้ถุงยางแล้วไม่รั่ว และมีการใช้นิ้วที่โดนน้ำหล่อลื่นของผช.สอดใส่แต่นิ้วแห้งแล้ว และกินยาคุมฉุกเฉินไปก่อน 24 ชม. มีโอกาสท้องแค่ไหนคะ
สวัสดีค่ะถ้าใส่ถุงยางคุมกำเนิดเอาไว้ตลอดการมีเพศสัมพันธ์ โอกาสตั้งครรภ์มีได้น้อยกว่า 1-2% ค่ะการใช้นิ้วที่อาจโดนน้ำหล่อลื่นสอดใส่ช่องคลอดตามเข้าไปหลังจากนั้น โอกาสตั้งครรภ์มีได้น้อยมาก การใช้ยาคุมฉุกเฉินถ้าใช้ก่อนมีเพศสัมพันธ์อาจไม่ได้ป้องกันการตั้งครรภ์แต่อย่างใด แต่ว่าจากที่กล่าวมาโอกาสตั้งครรภ์มีน้อยมากๆอยู่แล้วให้สังเกตรอบเดือน และหากไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ